b'\n_START_ARTICLE_\nGrimmerhus\n_START_PARAGRAPH_\nGrimmerhus i Middelfart blev opf\xc3\xb8rt 1856-57 i historicistisk stil som enkes\xc3\xa6de for herreg\xc3\xa5rden Hindsgavl efter arkitekt Johan Daniel Herholdts (1818-1902) tegninger. Bygningen har tjent forskellige form\xc3\xa5l, bl.a. privatbolig og l\xc3\xa6geklinik. Gennem det meste af det 20. \xc3\xa5rhundrede var Grimmerhus pensionat. Siden 1994 har Grimmerhus rummet et museum for keramisk kunst, kunsth\xc3\xa5ndv\xc3\xa6rk og design, CLAY Keramikmuseum Danmark.'